cyanic-selkie/wikianc huggingface dataset:
Дарко Дамески
Црно Семе
Филм снимен 1971 година, во времетраење од 89 минути, снимен во вајдскрин техника, во производство на Вардар филм-Скопје.Филмот Црно семе припаѓа на родот на играни филмови од историски жанр.За време на Граѓанската војна во Грција, во 1946 година, припадниците на кралската грчка војска, во чиј состав влегуваат и Македонците од Егејска Македонија, под обвинение дека се комунисти и непријатели на кралска Грција, се казнуваат со упатување во логор на пуст остров.Понатаму тие се соочуваат со многу проблеми и морални падови, пред кои некои од нив попуштаат.Овој филм е посебно важен за глумецот Дамески, бидејќи за својата главна улога во овој филм, ја има добиено златната арена за најдобра машка улога во 1971 година во Пула и уште многу други награди.Филмот Црно семе има добиено многу награди, од кои вреди да се споменат наградата златна арена за режија, златна арена за најдобра машка улога, златен венец за најдобро дебитанско остварување доделени во Пула, 1971 година.Се разбира Црно семе има добиено и уште многу други награди, кои нема да ги споменеме во оваа пригода.
Останати филмови
Дамески како одличен глумец има глумено и во неколку немакедонски филмови кои се снимени во нашите соседни земји.Некои од нив се следниве филмови: “ВОЛКОТ ОД ПРОКЛЕТИЕ” (UKA I BJESHKAVE TE NEMUNA) снимен во 1968 година во Приштина, потоа филмот “СОЛ” (SO) снимен во 1973 година во Сарајево, и филмот “ДОРОТЕЈ” (DOROTEJ) снимен во 1981 година во Белград.Сите овие филмови се од жанрот на играни филмови.
Хари (војвода од Сасекс)
Принц Хари, Војвода од Сасекс (Хенри Чарлс Алберт Дејвид, роден на 15 септември 1984 година), исто така познат и како принц Хари, е најмладиот син на британскиот крал Чарлс III и Дијана, принцезата од Велс и четврт внук на кралицата Елизабета II и принцот Филип, војводата од Единбург. Затоа, тој е пети во линијата за наследување на престолот на 16 независни суверени држави познати како Комонвелт на Кралството и гувернер на црквата на Англија, предводена од неговиот татко и постариот брат принцот Вилијам, Принцот од Велс.
После неговото образование во различни училишта низ Обединетото Кралство и поминување дел од неговата слободна година во Австралија и Лесото, Хари го одбегнуваше универзитетското образование во замена за следење на стапките на различни кралски луѓе за уписот во војската. Тој беше овластен за потпоручник во Блуз енд Ројалс служејќи привремено со неговиот брат и го заврши неговото тренирање како командант на тенкови. Тој служеше 77 дена на фронтот во Војната Афгхан, но тој беше повлечен од војската по објавувањето на приказната во австралиско списание. Тој се врати во Авганистан поради должност во 2012 година. Се стекнал со титулата „Војвода од Сасекс“ во 2018 г. кога се оженил за Меган Маркл.
Животопис
Хари е роден во болницата Свети Мери во Падингтон, Лондон, Англија на 15 септември 1984 година. Тој е крстен во капелата Свети Ѓорги во замокот Виндсор, од тогашниот архиепископ Роберт Рунс. Кумови на Хари беа принцот Ендру (неговиот чичко од татко му), леди Сара Амстронг Џоунс (неговата братучетка од татко му еднаш отстранета), леди Вести, г-ѓа Вилијам, Брајан Орган и Џералд Вард (поранешен офицер).
Упорни сугестии, засновани на сличноста на бојата на косата, укажуваат дека татко на Хари е всушност Џејмс Хевит со којшто Диjана имаше афера. Како и да е, црвената коса е позната особина на семејството Спенсер, и Хевит изјави во печатот во 2012 година дека Хари е роден во времето кога тој ја започнал аферата со Диjана. Таа изјава е потврдена од телохранителот на Диjана.
Навистина не постои можност јас да сум татко на Хари. Јас можам да ве убедам дека не сум. Можам да го разберам интересот, но Хари веќе одеше кога мојата врска со Дијана започна. Значителна е сличноста на црвената коса со мојата и луѓето велат дека изгледаме слично. Јас никогаш не сум ги охрабрувал овие споредби и иако бев со Дијана долго време морам да изјавам еднаш и засекогаш дека не сум татко на Хари. Дијана сакаше Вилијам и Хари да имаат повисок спектар на искуство од претходните кралски деца и ги одведе двајцата на места кои се движеа од Дизни и МекДоналдс па сè до клиниките за СИДА и засолништата на бездомниците. Дијана, принцезата од Велс, која што тогаш беше разведена од принцот од Велс почина во сообраќајна несреќа во 1997 година. Хари и Вилијам останаа со нивниот татко во замокот Балморал таа ноќ, и принцот од Велс почека сè до наредното утро за да им каже на синовите за смртта на мајка им. На погребот на мајка им, Хари имаше 12 години, тој придружен од неговиот татко, брат, дедо му (од страна на татко му) и вујко му (од страна на мајка му) одеше позади погребалниот кортеж од палатата Кенсингтон до Вестминистерската опатија.
Образование
Како и неговиот татко и брат, Хари се образуваше во независни училишта, почнувајќи од детската градинка Џејн Мајнорс и пред-подготвителното училиште Ветхерби, и двете училишта во Лондон. По ова, тој одеше во училиштето Лудгроф и откако ги помина приемните тестови, беше префрлен во универзитетот Етон каде што студираше географија, историја на уметност и уметност на А-ниво. Одлуката да се испрати Хари во Етон беше против семејната традиција наместо во Гордонстоун (дедо му на Хари, татко му, двајцата чичковци и двајцата братучеди одеа во Гордонстоун), меѓутоа принцот одеше по стапките на семејството Спенсер, бидејќи татко и и брат и на Дијана се школувале во Етон. Во јуни 2003 година, тој го заврши неговото образование во Етон со две А-нивоа (постигнувајќи оценка Б во уметноста и Д во географијата) и одлучи да ја напушти историја на уметноста после добиеното АС-ниво. Тој се истакна во спортовите, посебно во поло и рагби. По училиштето, Хари зеде слободна година, поминувајќи време во Австралија, работејќи (како што татко му направил во младоста) на добиточна станица и учествуваше во поло натпревар Млада Англија против Млада Австралија. Тој исто така патуваше за Лесото, каде што работеше со деца сирачиња и го сними документарниот филм Заборавеното Кралство.
Кралски должности и кариера
Принц Хари почна да ги придружува неговите родители на официјалните посети уште како мал. Неговата прва кралска турнеја во странство беше со неговите родители во Италија во 1985 година. Одлуката на Принцезата од Велс беше да го земе детето Вилијам во Австралија и да го постави за претседател на млади кралски деца коишто одат на официјални посети. Хари тогаш беше придружуван или од двата родитела или од неговиот татко на последователните престои, со тоа што тој ја започна неговата соло кариера после неговите воени вежби и активна служба. На 10 годишна возраст во август 1995 година, Принцот Хари присуствува на 50 годишнината од победата против Јапонија во Сенотап во Лондон и ги поздрави офицерите во воената парада, во една од најважните церемонии во семејното кралство. Во 2008 година, тој почна да учествува во кралските посети во училиштата и организациите во Велс.
Воена кариера
Принцот Хари влезе во кралската воена академија Сандхурст на 8 мај 2005 година каде што беше познат како офицер кадет Велс и се придружи на компанијата Аламеин. Во рок од една година, во април 2006 година, Хари го заврши неговото тренирање за офицер и беше овластен како корнетист во Blues and Royals. До април 2008 година, тој помина 2 години до старшинство, и беше унапреден во поручник. Офицерот кадет Велс (стои во знак на внимание веднаш до коњот) на парадата во Сандхурст на 21 јуни 2005 година.
Британското министерство за правда и Куќата Кларенс изјавија заедничко соопштение на 22 февруари 2007 година дека принцот Хари ќе биде распореден со својата чета на фронтот во Ирак, да служи како дел од Првата Британска Бригада од третата Британска поделба- движење поддржано од Хари, којшто имаше изјавено дека ќе ја напушти војската само ако му кажат дека мора да се заслони додека неговата војска оди во војна, тој рече: “Нема шанси да се ставам пред Сандхурст и потоа да се вратам дома додека моите момци се надвор и се борат за нивната земја.” Раководителот на Британската војна во тоа време генералот Ричард Данат на 30 април 2007 година изјави дека тој лично одлучил принцот да служи со неговата единица во Ирак, и Хари беше распореден во мај или јуни 2007 година да патролира во провинцијата Мајсан. До 16 мај генералот Данат изјави дека принцот Хари нема да служи во Ирак, определени рекоа дека Хари бил висока цел (некои закани од различни групи беа против него) и војниците околу него ќе се соочат со каков и да е напад врз животот на принцот.
Куќата Кларенс јавно го искажа разочарувањето на принцот од одлуката, но тој рече дека се придржува кон неа. Во мај 2007 година, британските војници во Ирак носеа маици со натписот “Јас сум Хари!”, истата сцена од филмот Спартакус во којшто преживеаните од армијата на Спартакус, поразени од романските легионери нудат помилување од Красус, ако тие го идентификуваат нивниот водач. Секој преживеан изјавува:”Јас сум Спартакус!”.
На почетокот во јуни 2007 година беше пријавено дека принцот Хари пристигнал во Канада со воз заедно со војниците од Канадските сили и Британската Армија во Шефилд, близу Алберта. Беше изјавено дека ова беше подготовка за турнејата на должност во Авганистан, каде што канадските и британските сили ќе учествуваат во НАТО предводени од авганистанската војна. Гласините беа потврдени во февруари следната година кога британското министерство за одбрана откри дека Хари тајно се вработил во воздухоплотството во провинцијата Хелманд во Азија. Информацијата дојде од медиумите, особено од германскиот весник Билд и австралиското списание Њу Ајдиа- тие го прекршија ветувањето дадено на канадските и британските власти. Подоцна беше изјавено дека Хари додека бил во Авганистан се јавил во Американското воено воздухопловство за да им помогне на војниците да го одвратат нападот од талибанските бунтовници. Неговото служење дојде 735 години по неговиот предок, Едвард I од Англија (тогаш принц Едвард), исто така бил во армијата во Средниот Исток, и тоа го направи Хари да биде првиот член од кралското семејство којшто служел во војната после неговиот чичко, принцот Ендру – војводата од Јорк управувал со хеликоптери во војната Фалклендс. Во мај 2008 година принцот Хари беше награден со медал од неговата тетка бидејќи учествувал во Авганистан.
Во октомври 2008 година беше објавено дека принцот Хари ќе ги следи стапките на неговиот брат, татко и чичко во изучувањето на управување со воени хеликоптери. Откако го помина тестот за способност зеде едномесечен курс, ако го помине и тоа ќе започне со обуката за целосно летање во почетокот на 2009 година. Хари мора да го помине неговиот тест. Откако го достигна потребното ниво, принцот Хари одеше во училиштето за управување со хеликоптери каде што се придружи кон неговиот брат принцот Вилијам. Летањето на принцот Хари беше претставено од страна на неговиот татко на 7 мај 2010 година на церемонијата во воздушната армија Мидл Валоп. Принцот Хари исто така знаеше дека може да тренира со Апаче хеликоптерите ако успешно го помине ригорозниот тест за Апаче. За време на церемонијата, тој ја замени неговата офицерска капа од Блус енд Ројалс со сина беретка од Воздушната армија и значка од Блус енд Ројалс.
На 10 мај 2011 година, беше откриено дека принцот Хари го поминал тестот за летање со Апачето и беше награден со значка од истиот на 14 април 2011 година. Имаше и гласини дека тој ќе се врати во Авганистан уште еднаш пред неговото повлекување во 2015 година. На 16 април 2011 година беше објавено дека оринцот Хари бил унапреден во капетан, а местото на поручник го држеше уште од 2008 година. Во јуни 2011 година, куќата Кларенс објави дека принцот Хари по завршувањето на неговиот тренинг за користење на Апаче хеликоптерите во воената зона ќе може да учествува во некои операции во улога на пилот вклучувајќи го и Авганистан. Конечната одлука ќе биде донесена од високите команданти од министерството за одбрана, вклучувајќи го и шефот за одбрана во консултација со желбите на Хари, неговиот татко принцот од Велс и Кралицата. Во октомври, принцот Хари беше преместен во воената база во Калифорнија за да го заврши тренингот за управување со хеликоптерот АН-64. Во овој последен дел ќе бидат вклучени тестирањата за поморски и воздушни способности во Калифорнија и Аризона. Во истиот месец беше објавено дека принцот Хари е природно надарен пилот. Во ноември 2011 година принцот Хари се врати во Англија од воениот тренинг во Обединетите Нации. Следно, тој ќе се упати кон Ватишам летечката станица во Сафолк, југоисточна Англија, за да го заврши неговиот тренинг за управување со Апаче хеликоптерите.
На 7 септември 2012 година, капетан Велс, како што е познат во војската, пристигна во кампот Бастион во јужниот дел на Авганистан, како дел од 100-те припадници на 662 Squadron, 3 полк, Армијата на воздухот корпус, за да започне четири месеци обука како ко-пилот и ловец за Апачи хеликоптер. На 10 септември, само неколку дена по пристигнувањето во Авганистан беше објавено дека талибанците се закануваат за животот на капетанот Велс. Портпаролот на Талибанците, Забихулах Муџахид говореше за Ројтерс и беше цитиран како вели: "Ние ја користиме сета наша сила за да се ослободиме од него, или со убивање или киднапирање" и "Ние ги информиравме нашите команданти во Хелманд да направат се што можат за да го елиминираат него”.
Кралски должности
На 21-на годишна возраст,Принцот Хари беше назначен за советник на државата и неговите кралски должности започнаа кога Кралицата отиде во Малта на состанок. Следната година, Хари отиде во Лесото за повторно да го посети детскиот дом близу Мохале, каде што тој најпрво замина во 2004 година заедно со Принцот Сеизо од Лесото, и го финансираа Сентебал-фондација од Принцот, добротворна фондација за деца сирачиња болни од СИДА. Тој исто така вложува средства во многубројни организации, вклучувајќи ги ВелЧајлд, Долен Кумру и МапАкшн. За да му помогне на Сентебал, како и на фондацијата Дијана- Принцезата од Велс и ЦентарПоинт, Хари и неговиот брат организираа концерт за Дијана на стадионот Вембл на 1 јули 2007 година.
Преку спортот Хари исто така помага на добротворните и други организации, како тренер на фудбалската унија за рагби во 2004 година и подучување во училиштата за да ги охрабри учениците да го научат спортот. Тој исто така има учествувано во поло натпревари, како неговиот брат и татко, сè со цел за да овозможи пари за добротворните организации.
На 6 јануари 2009 година, Хари и неговиот брат Принцот Вилијам беа наградени од нивната баба Кралицата Елизабета II со нивно свое кралско домаќинство. Тоа се состои од 3 члена, поддржано од мал тим. Господинот Дејвид Манинг, поранешен Британски амбасадор од Вашингтон работи како советник на Принцезата со скратено работно време. Претходно, Работи Вилијам и Хари биле управувани од страна на канцеларијата на својот татко во Кларенс куќа во центарот на Лондон. Во септември 2009 година, Принцот Вилијам и Принцот Хари отворија фондација на име Принцот Вилијам и Принцот Хари, за да им овозможат на принцезите да ги остварат своите добротворни амбиции. Фондацијата е кулминација на добротворни животи на принцезите досега. Во март 2012 година, принцот Хари присуствуваше на официјална посета на Белиз, како дел од Јубилејната прослава на Кралицата. Тој продолжи до Бахамите и Јамајка, каде што актуелниот премиер, Портиа Симпсон-Милер, ја разгледуваше можноста за прекинување на врските помеѓу Јамајка и уставната монархија. На 12 август 2012 година, Принцот ја застапуваше неговата баба, Кралицата, на завршната церемонија во Лондон на Олимписките игри 2012 година.
Личен живот и врски
Принцот Хари ужива во спортот, тренира поло како и скијање и трки со мотор. Тој е поддржувач на фудбалскиот клуб Арсенал. Хари во неговите млади години се здоби со репутацијата бунтовник, дури и медиумите го опишуваа како Диво дете. На 17 години беше фатен како пуши канабис и пие под 21-на година со неговите пријатели, се степа со новинари во ноќните клубови и беше фотографиран од издавачката куќа Хајџгров во Колонијал енд Нејтив на забавата со костуми носејќи униформа на фашист. Тој подоцна јавно се извини за неговото однесување.
Во јануари 2009 година Британските таблоиди објавија видео снимено од Хари пред 3 години во којшто тој се обраќа на пакистански офицер со Нашиот мал паки пријател. Овие термини беа објаснети од Дејвид Камерон како неприфатливи,од Деили Телаграф како расист и Младата Британска Муслиманска Организација го нарече принцот МАФИЈАШ, изјава која што подоцна беше повлечена. Куќата Кларенс веднаш прими извинување од Хари во која што беше напишано дека нема ништо лошо во неговите забелешки. Поранешен британски член од парламенот и кралскиот маринец Род Ричардс рекоа дека такви прекари се можни во војската, изјавувајќи дека него го нарекувале Тафи. Другите беа нарекувани Јенки, Оз или Киви или како и да е. Мислам дека Паки е кратенка за Пакистанец. Во овој случај не мислам дека намерата му била да го навреди. Подоцна излезе дека принцот Хари лично се извинил на војникот.
Во август 2012 година додека принцот Хари бил на одмор во Лас Вегас, заедно со една млада девојка е фотографиран гол во хотелската соба во Вун, наводно за време на игра. Фотографиите се појавија на познатата американското мрежно место ТМЗ на 21 август и ширум светот на 22 август. Фотографиите беа прикажани од американските медиуми, но британските медиуми беа подготвени да ги објават, кралските помошници сугерираа дека куќата Кларенс може да контактира со комисијата за прес жалби ако фотографиите се искористат од страна на Британските изданија. Сент Џејмс палатата потврди дека принцот бил во фотографиите и контактирале со комисијата за прес жалби откако палатата слушнала дека голем број на британски весници размислуваат за објавување на фотографиите. На 24 август весникот Сонце објави фотографии во Велика Британија, по "долги и тешки" размислувања.
Додека личните односи на Хари не биле следени толку како и оние на неговиот брат, повеќето медиуми вниманието го посветуваат  на неговата врска со Челзи Дејви. Во интервју спроведено за неговиот 21 роденден, Хари ја претстави Дејви како негова девојка, и медиумите изјавија дека во тоа време двојката веќе била заедно 18 месеци, контрадикторно на претходните извештаи дека тие веќе не се заедно. Хари и Дејви исто така беа видени заедно јавно на Концертот за Дијана. Челзи исто така го придружуваше Хари на венчавка на братучед му на Хари, Питер Филипс со Аутумн Кели во мај 2008 година, каде што таа беше претставена на кралицата за првпат. Но, во почетокот на 2009 година беше објавено во медиумите дека парот се разделил. Подоцна истата година парот беше фотографиран заедно на рагби натпревар, навидум да излезат пред јавноста повторно заедно. Од 2010 година, Хари и Дејви веќе не се заедно по заминувањето на Дејви од Англија. Во 2011 година, Хари ги потврди гласините прогласувајќи се себеси "100 проценти сингл".
Титули и стилови
• 15 Септември, 1984 година - до денес: Неговото Кралско Височество Принцот Хенри од Велс
Титулата на Принцот во целост е Неговото Кралско Височество Принцот Хенри Чарлс Алберт Давид од Велс. Како британски принц Хари не држи презиме, меѓутоа, како и другите машки  внуци на Елизабета Втора, тој го користи името на просторот над која неговиот татко ја има титулата, т.е., Велс. Такви презимиња се намалени од употреба во зрелата возраст, по што самата титула, или Маунтбатен-Виндзор се користи кога е потребно. Хари, сепак, продолжува да го користи Велс како негово презиме за воени цели и е познат како капетан Хари Велс. Ако неговиот татко стигне до престолот тој ќе биде познат и како Неговото кралско Височество Принцот Хари. Традиционално, машката линија на членови од британските кралски семејства добиваат војводство неколку часа пред нивниот брак, најновиот принц е неговиот постар брат принцот Вилијам, кој стана војвода од Кембриџ.
Воени редови
13 Април 2006 – 13 Април 2008: Потпоручник во Блуз енд Ројалс
13 Април 2008 – 16 Април 2011: Поручник во Блуз енд Ројалс
16 Април 2011 –Сегашност: Капитен во  Блуз енд Ројалс
Достигнувања
6 Март 2012 – : Почесен соработник во Универзитетот Западна Индија
Медали
6 Февруари 2002: Кралицата Елизабета II Златен Јубилеен Медал
Малиналшочитл
Малиналшочитл е ацтечка божица на змиите, скорпиите и пустинските инсекти.
Хари (војвода од Сасекс)
Медали
5 Мај 2008: Службен медал за Авганистан
6 Февруари 2012: Кралицата Елизабета II дијамант Јубилеен Медал
Почесни воени состаноци
Канада
Петров Гроб (Горно Дивјаци)
Петров Гроб — археолошко наоѓалиште во крушевското село Горно Дивјаци. Претставува доцноантички рудник. Се наоѓа североисточно од наоѓалиштето Кошари, каде се откриени јами од стар рудник за бакар.
Хари (војвода од Сасекс)
Почесни воени состаноци
10 Ноември 2009 – : Canadian Ranger
Обединето Кралство
3 Октомври 2008 – : Honorary Air Commandant of RAF Honington
8 Август 2006 – : Commodore-in-Chief of Small Ships and Diving
Хуманитарни награди
Принцот Хари двапати имаше добротворни напори признати од страна на меѓународната заедница. Во декември 2010 година, германската добротворна Еин Херц für Kinder ("Срце за децата") му ја додели нему наградата Златно срце, како признание за неговите "добротворни и хуманитарни напори". Во мај 2012 година, тој бил награден од Атлантскиот Совет за награда за истакнат хуманитарен водач, поради неговата добротворна работа со ранетите војници. Тој ја доби оваа награда од страна на Генералот Колин Пауел, поранешниот американски државен секретар.
Потекло
Преку неговата баба, принцот Хари потекнува од кралот Хенри IV од Франција, кралот Чарлс II и Кралот Џејмс II и VII. Преку неговата мајка, и од Ерл Спенсер и Барон Фермој семејствата, Хари е од англиско, шкотско, американско потекло и ирско потекло. Принцот Хари потекнува од кралевите и кралиците на Англија, Шкотска, Велика Британија и Обединетото Кралство од Вилијам I. Тој исто така потекнува од голем број на претходна унија монарси на Шкотска и пред-Освојување монарси на Англија. Преку неговиот татковски дедо, тој исто така е потомок на царот Николај I на Русија.
Белешки
1. Како член на кралското семејство има право да се нарекува Неговото Кралско Височество, Хари формално нема презиме. Кога еден се користи, тоа е Маунтбатен-Виндзор. Во својата воена кариера, Хари користи презиме Велс.
1. Сандхурст воената академија, принцот Хари играше поло за армијата, а во 2004 година беше директор на рагби фудбалската унија. "
Список на државни водачи во 1332 година
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Темотуански јазици
Темотуанските јазици се подгрупа на океанските јазици од семејството малајско-полинезиски јазици. Името е добиено по покраината Темоту во Соломоните. Оваа група била предложена од Рос и Нес во 2007, а претходно се сметале за папуански јазици.
Јазици
Според Етнолог, групата е составена од :
Бронислава Длуска
Бронислава Длуска (родена Бронислава Склодовска, 28 март 1865 година15 април 1939), била полски лекар како и соосновач и прв директор на варшавскиот Марија Склодовска-Кири институт за онкологија. Таа била мажена за политичкиот активист Казимјеш Длуски и била постара сестра на физичарот Марија Кири.
Ран живот
Бронислава е родена на 28 март 1865 година во Варшава. Нејзините родители, Владислав Склодовски и Бронислава Склодовска, биле наставници. Како втора најстара од петте деца, таа имала три сестри; Софија, Елена и Марија, како и брат Јозеф.
И од татковската и од мајчинската страна нејзиното семејство го загуби нивниот имот и богатство поради патриотско учество во полски национални востанија со цел враќање на полската независност (најнеодамнешното било Јануарското востание во 1863-65). Ова ја остави следната генерација со тешка борба за унапредување во животот.
Нејзиниот дедо Јозеф Склодовски бил почитуван учител во Лублин каде што тој предавал на младиот Болеслав Прус,  кој подоцна станал водечка фигура во полската литература. Нејзиниот татко, Владислав Склодовски, предавал математика и физика и исто така тој бил директор на две варшавски гимназии за момчиња. Откако руските власти ја елиминирале лабораториската настава од полските училишта, тој го донесе поголемиот дел од лабораториската опрема дома и ги обучувал своите деца за нејзината употреба.
Нејзиниот татко подоцна беше отпуштен од страна на неговите руски надзорници поради неговите про-полски гледишта и бил принуден да најде работа со пониска плата; семејството исто така изгуби пари поради лоши инвестиции и на крајот било принудено да ги дополни своите приходи со издавање на соби во нивната куќа. Нејзината мајка, Бронислава, управувала со престижниот варшавски интернат за девојчиња; таа дала оставка од позицијата по раѓањето на Марија. Таа починала од туберкулоза во мај 1878 година, кога младата Бронислава беше само 13 години, оставајќи ја тинејџерката како најстара жена во семејството, одговорна за грижата на Елена, Марија и Јозеф. Помалку од три години порано, постарата сестра на Бронислава, Софија, починала од тифус.
Образование и живот во Париз
Во 1882 година Бронислава дипломирала од средно училиште со златен медал. Не можејќи да студира во институциите за високо образование кои не примале жени, таа се приклучи на подземниот Лебдечки универзитет, при што била туторка за да ги финансира своите идни студии. На возраст од 19 години таа замина за Париз, каде што студирала медицина на Универзитетот во Париз. Марија ѝ помогна на нејзината сестра финансиски, под договор дека Марија ќе ѝ помогне на Бронислава за време на нејзините медицински студии, во замена за слична помош кога Марија ќе отиде да студира во Париз.
Во 1890 година Бронислава дипломирала како гинеколог-обстетричар и се омажила со политичкиот прогоненик и колега-лекар Казимјеш Длуски. Двојката била активна во локалната заедница; Бронислава управувала со медицинска клиника, многу од нејзините клиенти биле работниците и нивните семејства, а станот на двојката бил "културен салон" за полските прогоненици, имигрантите и иселениците.
По инсистирањето на нејзината сестра, Марија им се придружи на парот во Париз во 1891 година со цел таа исто така да студира во Универзитетот во Париз. Марија живеела со нив некое време пред да изнајми герет поблиску до универзитетот бидејќи превозот од станот на Бронислава бил еден час.
Бронислава и Казимјеш имале ќерка, Елена, во 1892, а потоа и син, Јакуб, неколку години подоцна.
Враќањето во Полска
Таа и Казимјеш се вратиле во Полска во 1898 година да воспостават санаториум за лица болни со белодробни заболувања во јужниот дел на планинскиот град Закопане. На Казимјеш не му беше дозволено да патува во руската партиција на Полска.
Почнувајќи од август 1914 година, еден од значајните посетители на Закопане за време на Првата светска војна беше полскиот писател на англиски јазик Џозеф Конрад, кој земал засолниште таму со своето семејство. Патриотски-настроената Бронислава Длуска го критилувала за користењето на неговиот голем книжевен талент за други цели освен подобрување на иднината на неговата родна Полска, која Конрад ја напуштил на возраст од 16.
По Првата светска војна Полска се здоби со независност од Русија како Втора Полска Република, со што Казимјеш се приклучи на делегатите од Полска на Париската мировна конференција во 1919 година. Тој сега слободно можел да се врати во Варшава, каде со Бронислава воспоставиле  превенториум за туберкулоза во предградието на Анин.
По успешното отворање на првиот Радиумски институт во Париз во 1918 година, Марија - сега позната по нејзиното усвоено француско име Мари, почна да работи за воспоставување на втор институт во Варшава. Изградбата започна во 1925 година со Бронислава како директор. Таа ја надгледувала изградбата и вработувањето додека Мари собирала средства за проектот во САД и на други места. И покрај смртта на Казимјеш во 1930 година, Бронислава продолжи да управува со и да го надгледува создавањето на објектот. На 29 мај 1932 година институтот беше официјално отворен, со Бронислава како прв директор.
Смрт
На 15 април 1939 година Бронислава почина од старост. Таа е погребана во семејната гробница со своите родители, сестрите Софија и Елена, како и нејзиниот брат Јозеф.
999 п.н.е.
999 п.н.е. — година според општоприфатениот календар. Тоа била 999. година пред новата ера, 999. од првиот милениум п.н.е., 99. од 10 век п.н.е. и последна од 990-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4509 и 4510 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3751 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2761 и 2762 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 246 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 999 година се протега во 1637 и 1638, додека според второто гледиште, годината трае во текот на 1697 и 1698 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 456 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1670 и 1669 исламска година пред хиџра.
Скопско темно
СКОПСКО Темно се произведува по оригинален рецепт на пивските мајстори во Пивара Скопје. Тоа претставува совршен микс на квалитетни природни состојки: темен јачменов слад, хмељ, квасец и вода; најсовремена технологија и големо искуство, знаење, љубов и страст кон пивото.
Покрај темната махагони боја, која произлегува од двојно печениот јачменов слад, новата бренд екстензија на СКОПСКО поседува и други уникатни одлики, како што е богатата и цврста пена која овозможува задржување на неговата свежина и богат вкус со заокружен благо горчлив финиш, со што потсетува на најпознатите баварски пива, без притоа да загуби од својата автентичност.
СКОПСКО Темно е единственото темно пиво произведено во Македонија кое се лансираше во 2014 година. И оваа бренд екстензија на СКОПСКО ги постави стандардите за развојот на овој сегмент на домашниот пазар.
V382 Лебед
V382 Лебед — променлива ѕвезда во соѕвездието Лебед со просечна привидна величина од 8,65.
Стајколас (Горно Дивјаци)
Стајколас или Црковно Коријче или Долно Млаче — археолошко наоѓалиште во крушевското село Горно Дивјаци. Претставува средновековна некропола. Се наоѓа на 3 до 5 км северно од селото, каде мештаните откриле повеќе гробови со камени конструкции. Неколку гроба се гледаат и во пресекот на патот. Наоди не се откриени.
Матлалкеуитл
Матлалкеуитл е античка божица на врнежите и пеењето.
Список на NGC-објекти (6001–7000)
Ова е список на објектите со број 6001–7000 во Новиот општ каталог (NGC). Овој астрономски каталог е претежно составен од ѕвездени јата, маглини и галаксии. Другите објекти во каталогот се наведени на другите потстраници списокот на NGC-објекти. За секој објект е наведено соѕвездието на кое му припаѓа и неговиот морфолошки вид.
Солунска епархија
Солунска епархија (Ιερά Μητρόπολη Θεσσαλονίκης) — епархија на Цариградската патријаршија, управувана од Грчката православна црква, со седиште во градот Солун, Егејска Македонија. Титулата на челникот е митрополит солунски, ипертим и егзарх на цела Тесалија.
Митрополити
Епархијата/митрополијата ја возглавувале следниве владици:
Лоро Пијана
Лоро Пијана е италијанска компанија специјализирана за облека и текстилни производи. Се смета за најголем производител на кашмир и водечка светска занаетчиска компанија која преработува луксузни влакна.
Компанијата се состои од: оддел за текстил, односно производство на висококвалитетен текстил од благородни влакна како кашмир, лен, мерино волна; оддел за модни луксузни стоки, односно производство и дистрибуција на машка облека, женска облека, чевли и додатоци, и внатрешен оддел, односно производство и дистрибуција на производи за внатрешна употреба.
Историја
По потекло од Триверо, семејството Лоро Пијана започнало како трговци со волна на почетокот на 19 век. Во втората половина на овој век, семејството ја преселило својата дејност во Валсесија и ја основало фабриката за предење волна Фратели Лора e Компања, по што следела фабриката за предење волна Зигноне & К. во Кварона на почетокот на 20 век.
Во 1924 година, инженерот Пјетро Лоро Пијана ја основал компанијата Лоро Пијана & Ц. во Кварона.
Откако го презел водството на компанијата во 1960-тите, Франко Лоро Пијана, внукот на Пјетро, започнал да извезува висококвалитетни ткаенини во Европа, Америка и Јапонија.
Во 1970-тите, компанијата ја воделе синовите на Франкос, Серхио и Пјер Лујџи, чиј фокус бил развој на ткаенини со врвен квалитет, вклучувајќи кашмир и екстра фини волни. Истражувањата на Серџо и Пјер го родиле тасманското платно.
Во 1980-тите, Серџо и Пјер Лујџи Лоро Пијана започнале да го прошируваат бизнисот, па затоа ја лансирале својата прва колекција подготвена за носење и создавање на луксузна добра поделба. Поделбата за внатрешни работи потоа била лансирана во 2006 година.
Во 2013 година, LVMH групација се здобила со 80% од акциите на Лоро Пијана, со што станала главен акционер. Истата година починал Серхио Лоро Пијана. Во 2017 година, LVMH купил уште 5% од акциите во компанијата.
Во ноември 2021 година, Демиен Бертранд бил назначен за извршен директор на брендот.
Продавници
Во 2012 година прометот достигнал 700 милиони евра, а нето приходот претставувал 20% од продажбата. Компанијата достигнала 1 милијарда евра промет во продажбата во 2019 година.
Наводи
<references group="" responsive="1">
Јужноокеански јазици
Јужноокеанските јазици се дел од океанските јазици од семејството на малајско-полинезиски јазици. Оваа јазична подгрупа била предложена од Линч, Рос и Кроули во 2002 година. Оваа група на јазици е направена според одредени врски меѓу јазиците, а не како стандардна јазична фамилија.
Класификација
Оваа организација е малку импресионистичка. Нејадрените групи се класифицираат како северновануатски јазици, но тоа е географска класификација без дефинирани одлики. Кларк (2009) дава малку поразлична класификација на јужноокеанските јазици:
северно-централни вануатски јазици
Јужновануатските и новокаледониските не се вклучени во оваа класификација.
Вернер фон Сименс
Вернер фон Сименс (Werner von Siemens; Ленте, 13 декември 1816 — Берлин, 6 декември 1892) — германски електротехничар, изумител и индустријалец. Името на Сименс е усвоено како SI единица за електрична спроводливост, сименс. Тој исто така бил основач на електро-телекомуникациската компанија „ Сименс“.
Рани години
Ернст Вернер Сименс е роден во Лент, денес дел од Герден, во близина на Хановер, во Кралството Хановер во Германскиот Сојуз, четврто дете (од четиринаесет) на закупец земјоделец на семејството Сименс, старо семејство во Гослар, документирано уште од 1384 година. Тој бил брат на Карл Хајнрих фон Сименс и Карл Вилхелм Сименс, синови на Кристијан Фердинанд Сименс (31 јули 1787 - 16 јануари 1840 година) и сопруга Елеонор Дејхман (1792 - 8 јули 1839 година).
Средни години
По завршувањето на училиштето, Сименс имал намера да студира во Бауакадеми Берлин. Како и да е, бидејќи неговото семејство било презадолжено и затоа не можел да си дозволи да ги плати школарините, тој избира да се приклучи на Факултетот за артилерија и инженерство на Пруската воена академија, помеѓу 1835-1838 година, каде што ја добил својата офицерска обука. Сименс се сметал за добар војник, добивал разни медали и измислувал електрични морски мини, кои биле користени за борба против данската блокада на Кил.
По враќањето дома од војна, тој решил да работи на усовршување на технологиите кои се веќе воспоставени и на крајот станал познат во целиот свет за неговите достигнувања во различни технолошки области. Во 1843 година, тој го продал неговиот прв изум на Елкингтон од Бирмингем. Сименс измислил телеграф што користел игла за да ја покаже вистинската буква, наместо да ја користи Морзеовата азбука. Врз основа на овој изум, тој ја основал компанијата Telegraphen-Bauanstalt von Siemens &amp; Halske на 1 октомври 1847 година, а компанијата отворила работилница на 12 октомври.
Компанијата, позната како „ Сименс и Халске АГ“, „ Сименс-Шукертерке“ и - од 1966 година - „ Сименс АГ“ подоцна ја воделе неговиот брат Карл, неговите синови Арнолд, Вилхелм и Карл Фридрих, неговите внуци Херман и Ернст и неговиот правнук Питер фон Сименс. „Сименс АГ“ е една од најголемите електротехнолошки фирми во светот. Семејството Фон Сименс сè уште поседува 6% од акциите на компанијата (заклучно со 2013 година) и има седиште во надзорниот одбор, како најголем акционер.
Подоцнежните години
Освен покажувачкиот телеграф, Сименс дава уште неколку придонеси во развојот на електротехниката и затоа е познат како основач на дисциплината во Германија. Тој го изградил првиот електричен лифт во светот во 1880 година. Неговата компанија ги произведувала цевките со кои Вилхелм Конрад Рентген ги испитувал х-зраците. Тој тврди дека измислил динамото, иако други го измислиле порано. На 14 декември 1877 година тој го добил германскиот патент бр. 2355 за електромеханички „динамичен“ или преобразувач на калем, кој бил адаптиран од АЛ Турас и ЕК Венте за системот „Бел“ во доцните 1920-ти за употреба како звучник. Адаптацијата на Венте била издадена на американскиот патент 1.707.545 во 1929 година. Сименс е исто така татко на тролејбусот што првично го пробал и тестирал со својот „Електромото“ на 29 април 1882 година.
Приватен живот
Тој бил оженет двапати: прво во 1852 година со Матилде Драман (починала на 1 јули 1867 година), ќерка на историчарот Вилхелм Драман; второт во 1869 година со неговата роднина Антони Сименс (1840-1900). Неговите деца од првиот брак биле Арнолд фон Сименс и Георг Вилхелм фон Сименс, а неговите деца од втор брак биле Херта фон Сименс (1870 - 5 јануари 1939 година), во 1899 година се оженила со Карл Дитрих Харис, и Карл Фридрих фон Сименс.
Список на државни водачи во 668 година
Ова е список на државни водачи во 68 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Мецтли
Мецтли е понизок ацтечки бог на црвите, кој не успеал да се жртвува за да стане сонце и поради тоа станал месечина.
V401 Лебед
V401 Лебед — променлива ѕвезда во соѕвездието Лебед со просечна привидна величина од 10,7.
Степанце
Степанце — село во Општина Старо Нагоричане, во областа Козјачија, во околината на градот Куманово.
Потекло на името
Името на селото е старо. Поединци мислат дека името дошло од некое истоимено село од каде се населиле првите доселеници. Се поставува прашањето дали е тоа селото Степанци, во близина на Велес.
Географија и местоположба
Населбата се наоѓа во областа Козјачија, во средишниот дел на територијата на Општина Старо Нагоричане, од левата страна на реката Пчиња. Селото е раштркано и има ридски карактер, чии маала се издигаат на надморска височина околу 470 метри. Од градот Куманово селото е оддалечено 28 километри.
Селото се наоѓа во подножјето на планината Козјак, на пространа висорамнина. Села со кои се граничи Стапенце се: Жегљане на север и Врачевце на југ.
Атарот зафаќа површина од 11,3 км2. На него пасиштата заземаат површина од 534 хектари, а на обработливото земјиште отпаѓаат 422 хектари.
Степанце е село од разбиен тип. Најстаро е Горно Маало. Останатите маала вообичано се наречени по имињата на родовите кои живеат во нив. Селото има вкупно 17 маала.
Историја
Народната традиција вели дека пред денешното село постоела друга постара населба. Од тоа време се останатите урнатините од црквата „Св. Никола“ во Горно Маало, стари гробови и земјени ќупови. По пропаѓањето на старото село, одредено време просторот на денешното село не бил населен. Кон крајот на век тука се населиле 3-4 домаќинства во денешното Горно Маало. Од тие домаќинства настанале две групи на родови: едната група славеле Свети Никола, а втората група Свети Архангел.
Во XIX век, Степанце било христијанско село во рамките на Кумановската каза на Отоманското Царство.
Стопанство
Селото има полјоделско-сточарска функција.
Покрај тоа, селото, заедно со селата Канарево и Орах, е познато по своите каменоресци. Жителите изработувале корита („мрамори“), надгробни споменици, блокови за ѕидање на куќи и други.
Население
Според податоците на Васил К’нчов („Македонија. Етнографија и статистика“) од 1900 година, во селото Степанце имало 380 жители. По податоците на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Степанце имало 406 жители.
Степанце е населено со македонско население, коешто во 1961 година броело 382 жители, а во 1994 година бројот се намалил на 118 жители.
Според пописот од 2002 година, во селото Степанце имало 88 жители, сите Македонци.
Според последниот попис од 2021 година, во селото живееле 58 жители, од кои 48 Македонци, 1 Србин и 9 лица без податоци.
Родови
Сите родови потекнуваат од доселените родови. Една група ги сочинуваат: Ѓорѓовци (7 к.), Ивковци (5 к.), Брдарци (3 к.), Шукарци (2 к.), Бучуци (2 к.), Дудунци (2 к.) и Максимовци (2 к.), слават Свети Никола. Другата група ги сочинуваат: Басарци (3 к.), Шуљковци (3 к.), Вељковци (2 к.), Менковци (2 к.) и Ружајци (1 к.), слават Свети Архангел. Третата група на родови е составена од: Дрењарци (2 к.), слават Свети Архангел; Мушуци (1 к.), слават Свети Никола; Наридњак или Јосим (1 к.), слават Свети Архангел и Џакевци (1 к.), слават Свети Никола.
Помлади родови, чие потекло се знае, се: Шаљинци (7 к.), слават Свети Никола, дошле од Шајинце во Горна Пчиња; Беговци (3 к.) и Петковци (2 к.), потекнуваат од ист предок, доселени од Малотино, слават Свети Архангел; Гарејци (4 к.), слават Свети Никола, доселени од соседното Карловце; Саздини (2 к.), слават Свети Архангел, доселени од соседното Канарево.
Самоуправа и политика
Селото влегува во рамките на Општина Старо Нагоричане, една од малкуте општини кои не биле изменети со новата територијална поделба на Македонија во 2004 година. Во периодот од 1996-2004 година, селото било во рамките на некогашната Општина Старо Нагоричане.
Во периодот 1950-1952, селото било дел од некогашната општина Жегљане, во која влегувале селата Жегљане, Карловце, Кокино, Коинце и Степанце.
Во периодот 1952-1955, селото било дел од тогашната општина Жегљане, во која покрај селото Степанце се наоѓале и селата Враготурце, Врачевце, Драгоманце, Жегљане, Карловце, Коинце, Кокино, Малотино, М’гленце, Пелинце и Пузајка.
Во периодот 1955-1965, селото се наоѓало во некогашната општина Старо Нагоричане.
Иселеништво
Најголем дел од иселениците од Степанце се населиле во селата од Горна Пчиња, како и во селата Сушево (Жегљанци, 7 к.), Челопек (2 к.), Горно Коњаре (2 к.) и Лопате (1 к.). Поголем одлив на населението се случил по Втората светска војна, кога голем дел од младото население се иселил во градот Куманово.
998 п.н.е.
998 п.н.е. — година според општоприфатениот календар. Тоа била 998. година пред новата ера, 998. од првиот милениум п.н.е., 98. од 10 век п.н.е. и деветта од 990-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4510 и 4511 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3752 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2762 и 2763 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 245 пред основањето на Рим.